en en fr ne de nl nl en en af nl en nl nl en en nl af af af af af af af af af af af af af nl af af nl nl en en en en en af fr nl en nl nl en af fr af en af nl en nl fr en en af fr nl en af fr nl en af af es af nl en nl pt en af en en en en
Collegians klop All Blacks – DieHoorn
Aksie uit Saterdag se wedstryd op die Plate tussen Collegians en All Blacks. Collegians het met 20-14 gewen. Foto: Ebenezer Titus
Collegians se eerste rugbyspan het Saterdag op die Bridgton Sportgronde in ’n SWD Presidentsliga-wedstryd (Karoostreek) All Blacks met 20-14 in ’n derbystryd verslaan.
Ondanks winderige toestande het albei spanne goeie balvaardighede ten toon gestel wat groot byval by die toeskouers gevind het.
Die eerste punte is vroeg in die wedstryd behaal nadat Collegians vir onkantspel gestraf is. All Blacks se heelagter, Dwayne Januarie, het geen fout gemaak nie. Telling: 3-0.
Net daarna is All Blacks binne tref-afstand vir ’n soortgelyke oortreding gestraf. Collegians se jong skrumskakel, Ronaldo Botha, het oorge-skop om gelykop te maak.
Hierna het albei spanne verwoed begin aanval. Weens die druk het All Blacks weer onkant gespeel.
Collegians het ’n vinnige tikskoppie geneem, die bal vinnig aangegee na die vlugvoetige heelagter,
Trompie Campher, om in die hoek vir die eerste drie van die wedstryd oor te duik. Die doelskop was mis.
Die enigste verdere punte in die eerste helfte was ’n strafdoel deur All Blacks se Januarie wat die rustydtelling op 8-6 te staan gebring het.
Met die afskop vir die tweede helfte kon All Blacks nie die bal beheer nie. Collegians se flank, Michael Tyali, het die bal in die hande gekry en deurgenael vir ’n drie onder die pale. Botha het verdoel om sy span se voorsprong tot 15-6 te vergroot.
Nadat Collegians gefouteer het, het All Blacks se Januarie nog ’n strafdoel behaal. Met die telling op 15-9 was All Blacks nog binne trefafstand.
’n Knap stukkie spel deur die jong Botha het egter All Blacks se kanse geknou. Nadat Collegians goed gedryf het, het Botha die bal in die hande gekry en met ’n fopaangee sy teenstanders gefnuik om te gaan druk. Die doelskop was mis.
In die doodsnikke van die wedstryd het All Blacks se buitesenter, Joseph Alexander, ’n welverdiende troosdrie gaan druk. Die doelskop was mis. Eindtelling: 20-14.
All Blacks se B-span het Collegians met 23-15 verslaan.
• Ben du Preez berig die Oudtshoorn Rugbyklub se A-span het Saterdag op die Oudtshoorn Sportgron- de (Rec) vir Kango United oortui­gend met 66-0 in ’n Karoo­streekwedstryd verslaan, en dit sonder ’n hele paar van sy gereelde eerstespanspe­lers wat nie beskikbaar was nie.
Oudtshoorn het alle fassette van die spel oorheers en elf drieë gedruk.
Die driedrukkers was JD Fourie (vleuel), Shaun van der Schyff (senter), Keith Marx (senter), Christo Beneke (losskakel), Brad Hendricks (skrumskakel), Jumarius Meyer (flank), Darryn Viljoen (slot), Ruan Tolken (slot), Anru Tolken (plaasvervangerlosskakel), Fregwell Hendricks (plaasvervangersenter) en Bronwyn Felix (plaasvervanger-vleuel).
Anru Tolken en Christo Beneke het elk twee drieë verdoel en Werner Wildeman een drie.
May 23, 2019May 23, 2019
Collegians A het Saterdag ’n taai SWD Presidentsligawedstryd teen Prins Albert A met 37-32 gewen nadat hulle rustyd 8-15...
Jeugdige rolbalspelers sak toe op Oudtshoorn
June 27, 2019June 27, 2019
Deur Higgo Jacobs Rolbal raak toenemend ‘n gewilde sportsoort onder die jeug van Suid-Afrika. Dit is Saterdag en Sondag...
Duiwe van Thysses en Night Drops begin goed
June 6, 2019June 6, 2019
DIE plaaslike vliegseisoen van die Oudtshoorn Wedvlugduiweklub het Saterdag begin met vlugte oor net meer as 200 km vanaf...
Die wenners van KFC Minikrieket se Afrigter van die Maand-program vir 2017 ontvang elk ’n sertifikaat
September 27, 2018September 27, 2018
Die wenners van die KFC Minikrieket se Afrigter van die Maand-program vir 2017 het elk ’n sertifikaat ontvang op...
Groot krieket reën uit
October 12, 2017October 12, 2017
SONDAG se reën op die Oudtshoorn Sportgronde (Rec) het daartoe gelei dat geen spel moontlik was op die laaste...
Dragons wen dominos by Sportfees
June 27, 2019June 27, 2019
Deur Garnett Wicomb DIE Dragons Dominoklub het Saterdag vanjaar se dominotoernooi van die Oudtshoorn Sportfees gewen toe hy die...
Roses verloor in doodsnikke
August 23, 2018August 23, 2018
Deur Wyndham Ewerts DIE A-span van Spring Roses het Saterdag op die Bridgton Sportgronde sy kwarteindwed-stryd in die SWD...
Vaardigheidskool bied sy eerste gholfdag aan
May 23, 2019May 23, 2019
Deur Higgo Jacobs ALTESAME 48 spelers het Saterdag afgeslaan vir die eerste gholfdag wat met groot sukses deur die Oudtshoorn...
1ste plek behaalBridgton speel gelykop teen Grootbrak
Volg ons op Twitter
Volg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details